钦定古今图书集成/明伦汇编/氏族典/第105卷 > 《廖用贤尚友录》 > 裴骏
## 钦定古今图书集成/明伦汇编/氏族典/第105卷 > 《廖用贤尚友录》 > 裴骏

按《魏书裴骏传》，“骏字神驹，小名皮，河东闻喜人。幼而
聪慧，亲表异之，称为神驹，因以为字。盖吴作乱于关
中，汾阴人薛永宗聚众应之，来袭闻喜，县令忧惶。骏
在家闻之，便率厉乡豪奔赴。贼闻救至，引退，刺史以
状闻。会世祖亲讨盖吴，引见骏，补中书博士，转中书
侍郎。刘骏遣使明僧暠朝贡，以骏有才学，乃假给事”
中、散骑常侍，于境上劳接。皇兴二年卒。赠平南将军秦州刺史、闻喜侯，谥曰康。